
住谞讛讚专讬谉 讻讘 注"讘 - 驻讬专讜砖 砖讟讬讬谞讝诇抓

谞注讜专讬讱" (诪砖诇讬 讛, 讬讞), 讗诪专 诇讜 专讘 讬爪讞拽 讘谞讜: 讻讙讜谉 诪讗谉 [诪讬]? 讗诪专 诇讜: 讻讙讜谉 讗诪讱.


讜转讜讛讬诐: 讗讬谞讬 [讜讻讬 讻谉 讛讜讗]? 讜讛讗 诪拽专讬 诇讬讛 [讜讛诇讗 拽专讗 诇讜] 驻注诐 专讘 讬讛讜讚讛 诇专讘 讬爪讞拽 讘专讬讛 [讘谞讜] 诪谉 讛讻转讜讘: "讜诪讜爪讗 讗谞讬 诪专 诪诪讜转 讗转 讛讗砖讛 讗砖专 讛讬讗 诪爪讜讚讬诐 讜讞专诪讬诐" (拽讛诇转 讝, 讻讜), 讜讗诪专 诇讜 专讘 讬爪讞拽: 讻讙讜谉 诪讗谉 [诪讬]? 讜讗诪专 诇讜 专讘 讬讛讜讚讛: 讻讙讜谉 讗诪讱! 讜诪砖讬讘讬诐: 讗讬谉 讝讜 住转讬专讛, 讗诪谞诐 诪讬转拽祝 转拽讬驻讗 [拽砖讛 讛讬讗 讜讻讜注住转] 讜讗讜诇诐 讗讞专 讻讱 注讬讘讜专讬 诪注讘专讗 讘诪诇讛 [诪注讘讬专讛 讛讬讗 注诇 诪讚讜转讬讛], 讜讗诐 讻讱 讛讬讗 讙诐 诪专讛 诪诪讜讜转 讜讙诐 谞讜讞讛 诇讜.


讗诪专 专讘 砖诪讜讗诇 讘专 讗讜谞讬讗 诪砖诪讬讛 [诪砖诪讜] 砖诇 专讘: 讗砖讛 讙讜诇诐 讛讬讗, 讻诇讜诪专, 讻诇讬 砖讗讬谞讜 讙诪讜专, 讜讗讬谞讛 讻讜专转转 讘专讬转 讜谞注砖讬转 拽砖讜专讛 讘讗诪转 讗诇讗 诇诪讬 砖注砖讗讛 讻诇讬 注诇 讬讚讬 讘注讬诇讛, 砖谞讗诪专: "讻讬 讘注诇讬讱 注砖讬讱 讛' 爪讘讗讜转 砖诪讜" (讬砖注讬讛 谞讚, 讛).


转谞讗 [砖谞讛] 讛讞讻诐: 讗讬谉 讗讬砖 诪转 讗诇讗 诇讗砖转讜, 讻诇讜诪专, 讛讬讗 住讜讘诇转 讗转 注讬拽专 讛讻讗讘 讜讛爪注专, 讜讻谉 讗讬谉 讗砖讛 诪转讛 讗诇讗 诇讘注诇讛. 讜专讗讬讜转 诇讚讘专讬诐 诪谉 讛诪拽专讗 鈥� 讗讬谉 讗讬砖 诪转 讗诇讗 诇讗砖转讜, 砖谞讗诪专: "讜讬诪转 讗诇讬诪诇讱 讗讬砖 谞注诪讬" (专讜转 讗, 讙), 砖诪讬讬讞住 讗转 诪讬转转讜 诇讙讘讬 讗砖转讜 讜诇讗 诇讘谞讬讜. 讜讗讬谉 讗砖讛 诪转讛 讗诇讗 诇讘注诇讛, 砖谞讗诪专: "讜讗谞讬 讘讘讗讬 诪驻讚谉 诪转讛 注诇讬 专讞诇" (讘专讗砖讬转 诪讞, 讝), 讜讗讬谞讜 讗讜诪专 砖诪转讛 注诇 讬诇讚讬讛.


讗 砖谞讬谞讜 讘诪砖谞讛 砖讗讬谉 专讜讗讬谉 讗讜转讜, 讗转 讛诪诇讱, 讻砖讛讜讗 诪住转驻专. 转谞讜 专讘谞谉 [砖谞讜 讞讻诪讬诐]: 诪诇讱 诪住转驻专 讘讻诇 讬讜诐. 讻讛谉 讙讚讜诇 诪住转驻专 诪注专讘 砖讘转 诇注专讘 砖讘转. 讻讛谉 讛讚讬讜讟 讗讞讚 诇砖诇砖讬诐 讬讜诐.


讜诪住讘讬专讬诐: 诪诇讱 诪住转驻专 讘讻诇 讬讜诐, 砖谞讗诪专: "诪诇讱 讘讬驻讬讜 转讞讝讬谞讛 注讬谞讬讱" (讬砖注讬讛 诇讙, 讬讝), 讜爪专讬讱 诇讚讗讜讙 讘讻诇 讬讜诐 砖讬讬专讗讛 讬驻讛. 讻讛谉 讙讚讜诇 诪注专讘 砖讘转 诇注专讘 砖讘转, 讗诪专 专讘 砖诪讜讗诇 讘专 谞讞诪谉 讗诪专 专' 讬讜讞谞谉: 讛讜讗讬诇 讜诪砖诪专讜转 砖诇 讻讛讜谞讛 诪转讞讚砖讜转 (诪转讞诇驻讜转) 讘讻诇 砖讘讜注 讘注专讘 砖讘转, 讜诇讻讱 爪专讬讱 讛讜讗 诇讛住转驻专 讻讚讬 诇讛讬专讗讜转 讘讻讘讜讚讜 讘驻谞讬 讛诪砖诪专转 讛讞讚砖讛.


讻讛谉 讛讚讬讜讟 诪住转驻专 讗讞讚 诇砖诇砖讬诐 讬讜诐, 讚讻转讬讘 [砖谞讗诪专] 讘讻讛谞讬诐: "讜专讗砖诐 诇讗 讬讙诇讞讜 讜驻专注 诇讗 讬砖诇讞讜 讻住讜诐 讬讻住诪讜 讗转 专讗砖讬讛诐" (讬讞讝拽讗诇 诪讚, 讻), 讜讬诇讬祝 [讜诇诪讚] "驻专注" "驻专注" 讘讙讝讬专讛 砖讜讜讛 诪谞讝讬专. 讻转讬讘 讛讻讗 [谞讗诪专 讻讗谉] 讘讻讛谉 "驻专注 诇讗 讬砖诇讞讜", 讜讻转讬讘 讛转诐 [讜谞讗诪专 砖诐] 讘谞讝讬专 "讙讚诇 驻专注 砖注专 专讗砖讜" (讘诪讚讘专 讜, 讛), 诪讛 诇讛诇谉 讘谞讝讬专 讙讬讚讜诇 砖注专讜转 砖诇 谞讝讬专讜转 讛讜讗 诇驻讞讜转 砖诇砖讬诐 讬讜诐, 讗祝 讻讗谉 砖诇砖讬诐, 讜爪专讬讱 诇住驻专 砖注专讜 诇驻谞讬 砖讬讙讬注 诇讛讬拽专讗 "驻专注", 讜转谞谉 谞诪讬 [讜砖谞讬谞讜 讙诐 讻谉] 讘诪砖谞讛: 住转诐 谞讝讬专讜转 砖诇砖讬诐 讬讜诐.


讜砖讜讗诇讬诐: 讜讛转诐 诪谞讗 诇谉 [讜砖诐 讘谞讝讬专 诪谞讬谉 诇谞讜] 砖讝讛 砖讬注讜专 讛讝诪谉? 讗诪专 专讘 诪转谞讛, 砖讗诪专 拽专讗 [讛讻转讜讘]: "拽讚砖 讬讛讬讛" 鈥� "讬讛讬讛" 讘讙讬诪讟专讬讗 转诇转讬谉 讛讜讜 [砖诇讜砖讬诐 讛诐].


讗诪专 诇讬讛 [诇讜] 专讘 驻驻讗 诇讗讘讬讬: 讗讬诪讗 [讗诪讜专] 砖诇讗 诇讬专讘讜 [讬讙讚诇讜] 讛讻讛谞讬诐 砖注专讜转 讻诇诇 讜讬讙诇讞讜 专讗砖讬讛诐! 讗诪专 诇讬讛 [诇讜]: 讗讬 讻转讬讘 [讗讬诇讜 讛讬讛 谞讗诪专] "诇讗 讬砖诇讞讜 驻专注" 鈥� 讛讬讬转讬 讗讜诪专 讻讚拽讗诪专转 [讻驻讬 砖讗诪专转], 讛砖转讗 讚讻转讬讘 [注讻砖讬讜 砖谞讗诪专] "讜驻专注" 鈥� 讻讜讜谞转讜 驻专注 讘诪拽爪转 诇讬讛讜讬 [砖讬讛讬讛], 砖诇讜讞讬 [诇砖诇讞 诪诪砖] 讘砖注专讜转 讙讚讜诇讜转 诇讗 诇讬砖诇讞讜 [讬砖诇讞讜].


讜砖讜讗诇讬诐: 讗讬 讛讻讬 [讗诐 讻讱] 砖讚讘专 讝讛 讛讜讗 诪爪讜讛 讛谞讜讘注转 诪谉 讛讻转讜讘讬诐 讜诇讗 专拽 转拽谞讛 诇砖注转讛, 讛讗讬讚谞讗 谞诪讬 [注讻砖讬讜 讙诐 讻谉] 诇讗讞专 讛讞讜专讘谉 讬爪讟专讻讜 讛讻讛谞讬诐 诇讛住转驻专 讗讞转 诇砖诇讜砖讬诐 讬讜诐! 讜诪砖讬讘讬诐: 讛讗讬住讜专 诇讻讛谉 讘讙讬讚讜诇 砖注专讜 驻专注 讛讜讗 讚讜诪讬讗 [讘讚讜诪讛] 诇讗讬住讜专讜 讘砖转讬讬转 讬讬谉. 诪讛 讬讬谉, 讚讜讜拽讗 讘讝诪谉 讘讬讗讛 诇诪拽讚砖 鈥� 讛讜讗 砖讗住讜专 诇讻讛谞讬诐 诇砖转讜转, 讗讘诇 砖诇讗 讘讝诪谉 讘讬讗讛 鈥� 砖专讬 [诪讜转专], 讗祝 驻专讜注讬 专讗砖 (诪讙讜讚诇讬 砖讬注专), 讘讝诪谉 讘讬讗讛 鈥� 讗住讜专, 砖诇讗 讘讝诪谉 讘讬讗讛 鈥� 砖专讬 [诪讜转专].


讜诪拽砖讬诐: 讜讻讬 讬讬谉 砖诇讗 讘讝诪谉 讘讬讗讛 砖专讬 [诪讜转专]? 讜讛转谞讬讗 [讜讛专讬 砖谞讬谞讜 讘讘专讬讬转讗], 专讘讬 讗讜诪专: 讗讜诪专 讗谞讬 砖讘讗诪转 讻讛谞讬诐 讗住讜专讬谉 诇砖转讜转 讬讬谉 诇注讜诇诐 讙诐 讘讝诪谉 讛讝讛, 讗讘诇 诪讛 讗注砖讛 砖转拽谞转讜 鈥� 拽诇拽诇转讜, 讻诇讜诪专, 讞讜专讘谉 讛讘讬转 砖讛专住 讜讘讬诇讘诇 讻诇 住讚专讬 讛讻讛讜谞讛 (拽诇拽诇转讜) 讛讜讗 砖转讬拽谉 讜讛转讬专 诇讛诐 诇砖转讜转. 讜讗诪专 讗讘讬讬: 讻诪讗谉 砖转讬 讻讛谞讬 讞诪专讗 讛讗讬讚谞讗 [讻砖讬讟转 诪讬 砖讜转 讛讻讛谞讬诐 讬讬谉 讻注转]? 鈥� 讻砖讬讟转 专讘讬. 讜诪讻讗谉 谞住讬拽: 诪讻诇诇 讛讚讘专讬诐 讗转讛 诇诪讚 讚专讘谞谉 讗住专讬 [砖讞讻诪讬诐 讗讜住专讬诐 讘讻诇诇]!


讜诪砖讬讘讬诐: 讛转诐 讛讬讬谞讜 讟注诪讗 [砖诐 讝讛讜 讛讟注诐] 砖讻谉 诪讛专讛 讬讘谞讛 讘讬转 讛诪拽讚砖, 讜讘注讬谞谉 [讜爪专讬讻讬诐 讗谞讜] 讻讛谉 讛专讗讜讬 诇注讘讜讚讛, 讜诇讬讻讗 [讜讗诐 讬砖转讜 讛讻讛谞讬诐 讬讬谉 讛专讬 讗讬谉], 讜诇讻谉 爪专讬讻讬诐 砖诇讗 讬砖转讜 讛讻讛谞讬诐 讬讬谉 讻诇诇 讻讚讬 砖讬讛讬讜 专讗讜讬讬诐 诇讻讱. 讜砖讜讗诇讬诐: 讗诐 讻谉 讛讻讗 谞诪讬 [讻讗谉 讙诐 讻谉], 讘注谞讬谉 讙讬讚讜诇 砖讬注专, 讘注讬谞讗 [爪专讬讱 讗谞讬] 砖诇注转 讛讬讘谞讜转 讛诪拽讚砖 讬讛讬讛 讻讛谉 讛专讗讜讬 诇注讘讜讚讛, 讜诇讬讻讗 [讜讗讬谉]!


讜诪砖讬讘讬诐: 讛讻讗 [讻讗谉] 讗驻砖专 讚诪住驻专 讜注讬讬诇 [砖讬住转驻专 讜讬讻谞住 诇诪拽讚砖]. 讜诪拽砖讬诐: 讛转诐 谞诪讬 [砖诐 讙诐 讻谉], 讗驻砖专 讚谞讬讬诐 驻讜专转讗 讜注讬讬诇 [砖讬砖谉 诪注讟 讜讬讻谞住], 砖讛专讬 讗诪专 专讘 讗讞讗: 讛讬诇讜讱 讚专讱 砖诇 诪讬诇, 讗讜 砖讬谞讛 讻诇 砖讛讜讗 诪驻讬讙讬谉 讗转 讛讬讬谉 砖砖转讛 讗讚诐! 讜诪砖讬讘讬诐: 讜诇讗讜 讗讬转诪专 注诇讛 [讜讻讬 诇讗 谞讗诪专 注诇讬讛] 注诇 讗讬诪专讛 讝讜, 讗诪专 专讘 谞讞诪谉 讗诪专 专讘讛 讘专 讗讘讜讛: 诇讗 砖谞讜 砖讛讬讬谉 诪讜驻讙 讘讻讙讜谉 讝讛 讗诇讗 砖砖转讛 讻讚讬 专讘讬注讬转 讘诇讘讚, 讗讘诇 砖转讛 讬讜转专 诪讻讚讬 专讘讬注讬转 鈥� 讗讬谉 讛讚讘专 诪讜注讬诇, 讻讬 讻诇 砖讻谉 砖讚专讱 讟讜专讚转讜 讜诪驻专讬注讛 诇讜 讜砖讬谞讛 诪砖讻专转讜 讬讜转专, 讗诇讗 讗诐 讻谉 讬砖谉 讚讬 爪专讻讜.


专讘 讗砖讬 讗诪专: 讛讞讬诇讜拽 讘讬谉 砖转讬讬转 讬讬谉 讜讙讬讚讜诇 砖讬注专 讛讜讗 讝讛: 讻讛谞讬诐 砖转讜讬讬 讬讬谉 讚诪讞诇讬 [砖诪讞诇诇讬诐] 注讘讜讚讛 讻讗砖专 讛诐 谞讻谞住讬诐 砖转讜讬讬诐 鈥� 讙讝专讜 讘讛讜 专讘谞谉 [讘讛诐 讞讻诪讬诐], 驻专讜注讬 专讗砖 讚诇讗 诪讞诇讬 [砖讗讬谞诐 诪讞诇诇讬诐] 注讘讜讚讛 鈥� 诇讗 讙讝专讜 讘讛讜 专讘谞谉 [讘讛诐 讞讻诪讬诐].


诪讬转讬讘讬 [诪拽砖讬诐] 注诇 讛住讘专 讝讛, 砖讛专讬 砖谞讬谞讜, 讜讗诇讜 讛谉 砖谞讬讚讜谞讬谉 讘诪讬转讛 讘讬讚讬 砖诪讬诐: 讻讛谞讬诐 砖谞讻谞住讜 诇诪拽讚砖 驻专讜注讬 专讗砖, 讜砖转讜讬讬 讬讬谉.


讜诪注讬专讬诐: 讘砖诇诪讗 [谞谞讬讞] 砖转讜讬讬 讬讬谉 砖讛诐 讞讬讬讘讬诐 诪讬转讛 讘讘讜讗诐 讻讱 讗诇 讛拽讜讚砖 谞讗诪专 讘诪驻讜专砖, 讚讻转讬讘 [砖谞讗诪专] "讬讬谉 讜砖讻专 讗诇 转砖转 讗转讛 讜讘谞讬讱 讗转讱 讘讘讜讗讻诐 讗诇 讗讛诇 诪讜注讚 讜诇讗 转诪转讜 讞讜拽转 注讜诇诐 诇讚讜专讜转讬讻诐" (讜讬拽专讗 讬, 讟). 讗诇讗 驻专讜注讬 专讗砖 诪谞讗 诇谉 [诪谞讬谉 诇谞讜] 砖讞讬讬讘讬诐 诪讬转讛?


 讜诪砖讬讘讬诐:  讚讗讬转拽砖 [砖讛讜砖讜讜] 讘诪拽专讗 砖转讜讬讬 讬讬谉 诇驻专讜注讬 专讗砖, 砖讻谉 讻转讬讘 [谞讗诪专]: "讜专讗砖诐 诇讗 讬讙诇讞讜 讜驻专注 诇讗 讬砖诇讞讜" (讬讞讝拽讗诇 诪讚, 讻), 讜讻转讬讘 [讜谞讗诪专] 诪讬讚 讗讞专 讻讱: "讜讬讬谉 诇讗 讬砖转讜 讻诇 讻讛谉 讘讘讜讗诐 讗诇 讛讞爪专 讛驻谞讬诪讬转" (讬讞讝拽讗诇 诪讚, 讻讗), 讜讛砖讜讜讗讛 讝讜 谞诇诪讚: 诪讛 砖转讜讬讬 讬讬谉 讘诪讬转讛, 讗祝 驻专讜注讬 专讗砖 讘诪讬转讛.


讜讗诐 讻谉 讜诪讬谞讛 [讜诪诪谞讛, 诪讛砖讜讜讗讛 讝讜] 注爪诪讛 转诇诪讚: 诪讛 砖转讜讬讬 讬讬谉 讚诪讞诇讬 [砖诪讞诇诇讬诐] 注讘讜讚讛, 讗祝 驻专讜注讬 专讗砖 讚诪讞诇讬 [砖诪讞诇诇讬诐] 注讘讜讚讛, 讜讗诐 讻谉 拽砖讛 诇砖讬讟转 专讘 讗砖讬! 讜讗讜诪专讬诐: 讗讻谉, 拽砖讬讗 [拽砖讛] 讛讚讘专.


讗诪专 诇讬讛 [诇讜] 专讘讬谞讗 诇专讘 讗砖讬: 讛讗讬 [讝讛] 讛讚讬谉 注讚 砖诇讗 讗转讗 [讘讗] 讬讞讝拽讗诇 讜诇诪讚讜 诪讗谉 讗诪专讛 [诪讬 讗诪专 讗讜转讜]? 讜转讜讛讬诐: 讜诇讬讟注诪讬讱 [讜诇讟注诪讱, 诇砖讬讟转讱], 讛讗 [讝讛] 砖讗诪专 专讘 讞住讚讗: 讚讘专 讝讛 诪转讜专转 诪砖讛 专讘讬谞讜 诇讗 诇诪讚谞讜, 砖诇讗 谞讗诪专 讘讛 讛讚讘专, 注讚 砖讘讗 讬讞讝拽讗诇 讜诇讬诪讚谞讜. 讜诪讛讜 讛讚讘专 鈥� "讻诇 讘谉 谞讻专 注专诇 诇讘 讜注专诇 讘砖专 诇讗 讬讘讜讗 讗诇 诪拽讚砖讬 诇砖专转谞讬" (讬讞讝拽讗诇 诪讚, 讟), 讜注讚 砖诇讗 讘讗 讬讞讝拽讗诇 诪讗谉 讗诪专讛 [诪讬 讗诪专 讗讜转讛] 讛诇讻讛 讝讜 砖讻讛谞讬诐 注专诇讬诐 讜诪讜诪专讬诐 讗住讜专讬诐 讘注讘讜讚讛? 讗诇讗 爪专讬讻讬诐 诇讜诪专 讻讱: 讚讘专 讝讛 讙诪专讗 讙诪讬专讬 诇讛 [讘诪住讜专转 诇诪讜讚讬诐 讗谞讜 讗讜转讛] 讜讻讱 讛讬讜 谞讜讛讙讬诐 讘诪砖讱 讛讚讜专讜转, 讜讗转讗 [讜讘讗] 讬讞讝拽讗诇 讜讗住诪讻讛 讗拽专讗 [讜讛住诪讬讱 讗转 讛讚讘专讬诐 注诇 讛讻转讜讘] 讜讻转讘诐. 讛讻讗 谞诪讬 [讻讗谉 讙诐 讻谉], 讙诪专讗 讙诪讬专讬 诇讛 [讘诪住讜专转 诇诪讜讚讬诐 讛讬讜 讘讜]. 讜讗转讗 [讜讘讗] 讬讞讝拽讗诇 讜讗住诪讻讛 讗拽专讗 [讜讛住诪讬讻讜 诇讻转讜讘].


讜诪注讬专讬诐: 讜讻讬 讙诪专讬 [讜讻讗砖专 诇诪讜讚讬诐 讛讬讜] 讛诇讻讛 讝讜 鈥� 诇诇诪讚 砖讛注讜砖讛 讻谉 讞讬讬讘 诪讬转讛 讘讬讚讬 砖诪讬诐, 讗讘诇 诇注谞讬谉 讗讞讜诇讬 [讞讬诇讜诇] 注讘讜讚讛 鈥� 诇讗 讙诪讬专讬 [诇诪讚讜].


讜砖讜讗诇讬诐: 诪讗讬 [诪讛] 诪砖诪注讜 砖诇 "讻住讜诐 讬讻住诪讜 讗转 专讗砖讬讛诐" (讬讞讝拽讗诇 诪讚, 讻)? 转谞讗 [砖谞讛] 讛讞讻诐: 讻诪讬谉 转住驻讜专转 诇讜诇讬讬谞讬转. 讜砖讗诇讜: 诪讗讬 [诪讛 讛讬讗] "转住驻讜专转 诇讜诇讬讬谞讬转"? 讗诪专 专讘 讬讛讜讚讛 讗诪专 砖诪讜讗诇: 转住驻讜专转讗 讬讞讬讚讗讛 [转住驻讜专转 讬讞讬讚讛], 讻诇讜诪专, 诪讬讜讞讚转 讘诪讬谞讛. 讛讬讻讬 讚诪讬 [讻讬爪讚 讛讬讗 讘讚讬讜拽]? 讗诪专 专讘 讗砖讬: 专讗砖讜 砖诇 砖讬注专 讘砖讜专讛 讝讛 讘爪讚 注讬拽专讜 砖诇 讝讛 砖讘砖讜专讛 讛砖谞讬讛.


砖讗诇讜 讗转 专讘讬: 讗讬讝讛讜 转住驻讜专转 砖诇 讻讛谉 讙讚讜诇? 讗诪专 诇讛谉: 爪讗讜 讜专讗讜 诪转住驻讜专转 砖诇 讘谉 讗诇注砖讛, 砖讛讬讛 讞转谞讜 砖诇 专讘讬, 讜转住驻讜专转讜 讝讜 讛讬讗 转住驻讜专转 砖诇 讻讛谉 讙讚讜诇. 转谞讬讗 [砖谞讜讬讛 讘专讬讬转讗], 专讘讬 讗讜诪专: 诇讗 注诇 讞谞诐 驻讬讝专 讘谉 讗诇注砖讛 讗转 诪注讜转讬讜 讘转住驻讜专讜转讬讜, 讗诇讗 讻讚讬 诇讛专讗讜转 讘讜 注爪诪讜 转住驻讜专转 砖诇 讻讛谉 讙讚讜诇.

